b'\n_START_ARTICLE_\nStaka Skenderova\n_START_PARAGRAPH_\nStaka Skenderova\xc2\xa0(Sarajevo,\xc2\xa01831.\xc2\xa0-\xc2\xa0Ilid\xc5\xbea,\xc2\xa0Sarajevo,\xc2\xa018. svibnja 1891.) - srpska u\xc4\x8diteljica, spisateljica i dru\xc5\xa1tvena djelatnica iz Bosne i Hercegovine. _NEWLINE_Ona je prva \xc5\xbeena, koja je djelovala u javnome i kulturnome prostoru me\xc4\x91u\xc2\xa0Srbima\xc2\xa0u\xc2\xa0Sarajevu te je 19. listopada 1858. otvorila prvu \xc5\xbeensku \xc5\xa1kolu u\xc2\xa0Sarajevu. Pisala je po ruskim \xc4\x8dasopisima i pomagala ruskom konzulu\xc2\xa0Aleksandru Hilferdingu u prikupljanju srpske kulturne ba\xc5\xa1tine. Ona nije bila samo prva \xc5\xbeena koja je osnovala \xc5\xbeensku \xc5\xa1kolu u\xc2\xa0Sarajevu i stala za katedru nego i prva \xc5\xbeena u Bosni i Hercegovini, koja je objavila svoju knjigu, makar i daleko od zavi\xc4\x8daja i na tu\xc4\x91em jeziku._NEWLINE_Staka Skenderova ro\xc4\x91ena je u\xc2\xa0Sarajevu\xc2\xa01831. godine, u obitelji, koja je bila porijeklom iz\xc2\xa0Prijepolja. Staka je rano nau\xc4\x8dila turski jezik \xc5\xa1to joj je pomoglo, da lak\xc5\xa1e prodire sa svojim zahtjevima kod turske uprave. Pismenost je stekla samouka ili u osnovnoj \xc5\xa1koli u\xc2\xa0Sarajevu, ali o tome nema to\xc4\x8dnih podataka. Zna se da je dosta \xc4\x8ditala i da je jedina \xc5\xbeena toga vremena koja je pjevala u crkvi. Staka je bila na stalnoj ratnoj nozi s najvi\xc4\x91enijim srpskim trgovcima u\xc2\xa0Sarajevu. Bila je omiljena u redovima siroma\xc5\xa1nih\xc2\xa0Srba, a posebno me\xc4\x91u srpskim \xc5\xbeenama u\xc2\xa0Sarajevu,\xc2\xa0iako je srpski tisak (kako u Bosni tako i onaj izvan) \xc5\xa1utio o Staki ili joj je kritizirao sve do njene tragi\xc4\x8dne smrti, 26. svibnja 1891. godine kada su je na\xc2\xa0Ilid\xc5\xbei\xc2\xa0pregazila selja\xc4\x8dka kola.'